
Prevederi generale ale arbitrilor
Începând  cu  25  iulie  ora  10.00  concurenţii  pot  intra  cu  automobilele  de  concurs  in  parcul  de  service  care  va  fi  amenajat  începând  de  la  intersecţia  străzii  Ostroveni     cu  b-dul Dem  Radulescu  si  continuând  pe 200  de  metri  din  acesta   dar  numai  pe  o  banda, din  cele  doua  ale  sensului  de  mers. Cealaltă  banda  va  fi  folosita  pentru  accesul  autovehiculelor  din  parcul  de  service  in  zona  de  start.

Pe  sensul opus  de  mers,  corespunzător  aceleiaşi  distante  de  200  de  metri  vor  fi  staţionate  platformele  si  maşinile  de  asistenta  ale  concurenţilor dar,  tot  aşa  numai  pe  una  din  benzile  sensului  de  mers.  

Imediat  după  parcul  de  service   urmează  o  zona  de 100  de  metri  pentru   aliniere  la  start,  in  care  cele  doua  autoturisme care  participa  simultan  in  concurs  se  vor  alinia  fiecare  pe câte  una   din  benzile  sensului  de  dus  conform  indicaţiilor  arbitrului   si  vor  urma  semnalele  acestuia  urmând  sa  pornească  către linia  de  start numai  la  indicaţia  si  conform  cerinţelor  lui.

Urmează  o  zona  de  100  metri  pe  ambele  benzi   ale  traseului  către  linia  de  start     pentru  încălzit  anvelope.
In  momentul  când  li  se  indica  de  arbitru, concurenţii  care  urmează  la  start,  pot  începe  pe  rând  sa  ruleze  pe  porţiunea  de  traseu  destinata  pentru încălzirea  anvelopelor. 

După  parcurgerea  pe  rând,  de  către  fiecare  autoturism  separat  a  traseului  de  încălzit  anvelope,  concurenţii  se  vor  alinia la  linia  de  start  conform  indicaţiilor  arbitrilor. In  aceasta  poziţie  vor  aştepta  semnalul  de  start.

Traseul  de  concurs  consta  din  parcurgerea  a  402  metri  in  linie  dreapta.  Câştiga  concurentul  care  ajunge  la  linia  de  sosire  in  cel  mai  scurt  timp.

Imediat  după  linia  de  sosire exista  o  zona  de  300  de  metri  pentru  frânarea   autovehiculelor.

După  parcurgerea  celor 402  metri  din  traseul  de  concurs  concurenţii  vor  reduce viteza  si se vor  pregăti  pentru  a  intra  pe  celalalt sens  de  mers  si  a  se  alinia  din  nou  in  spatele  Safety  Car-ului   unde  vor  aştepta  până  la  terminarea  definitiva  a  manşei  respective  de  concurs.

Întoarcerea  autovehiculelor  către celalalt  sens  de  mers  al  bulevardului  se  face  in  felul următor: Concurentul  care  ocupa  banda  dinspre  interior  pe  timpul  concursului  va  întoarce  primul,  va  ocupa  pe  celalalt  sens  tot  banda  dinspre  interior  si  se  va  alinia  si  opri  in  spatele  Safety  Car-ului  in  locul  indicat  de  arbitru  sau  organizatori. Concurentul  care  a  ocupat  banda  dinspre  exterior  a  traseului  de  concurs,  reduce  si  aşteaptă  până  când  concurentul  de pe  banda  interioara    a  terminat  manevra  de întoarcere  si  numai  după  aceea întoarce  si  el   si  ocupa  locul  indicat  de  arbitru  sau  organizatori  in  spatele  Safety  Car-ului.
Este  interzis  mersul  cu  spatele  in  afara  zonei  liniei  de  start  când  arbitrul  poate  cere  concurenţilor  sa  dea  in  marşarier  pentru  ocuparea  din  nou  a  liniei  de  start  in  caz  de  start  furat.
Este  strict  interzisa  depăşirea  Safety  Car-ului  de  către  concurenţi. Orice  concurent  care  face  acest  lucru  va  fi  descalificat  din  concurs  si  i-se  va  interzice  startul.

In  timpul  deplasărilor  concurenţilor  grupati  in  spatele  Safety  Car-ului  de  după  terminarea  unei  manşe  până  la  alinierea  in  vederea  unui  nou  start  este  obligatorie  deplasarea  cu  viteza  egala   cu  cea  a  Safety  Car-ului.  Orice  concurent  care  reduce  viteza  sau  opreşte  pentru  a-si  crea  un spaţiu  de  manevra  si  a  reajunge  din  urma   grupul  de  masini  din  fata  lui  rulând  cu  viteza  foarte  mare  sau  accelerând  brusc  si  frânând  va  fi  descalificat  si  i  se va  refuza  startul.

După  terminarea  unei  manşe  si  alinierea  tuturor  concurenţilor  in  zona  de  regrupare  din  spatele  Safety  Car-ului,  odată  cu  punerea  acesteia  in  mişcare  toţi  concurenţii  o  vor  urma,  cu  respectarea    condiţiilor   arătate  mai  sus, si  se  vor  opri  înainte  de  zona  prevăzuta  pentru  întoarcerea  pentru  realiniere  la  startul  unei  noi  manşe.

In  aceasta  zona  maşinile vor fi  regrupate  de  organizatori  in  funcţie  de  rezultatele  care  sau  obţinut  in  manşa  anterioara  si  apoi  vor  fi  realiniate  corespunzător  pentru  un  nou  start.  

După  ce  Safety  Car-ul pleacă  de  la  start  si  închide  traseul pentru  o  noua  mansa , apoi  se  opreste   in  zona  de  regrupare, concurenţii  se  pregatesc  de  un  nou  start  după  modalitatea  arătata mai  sus.

Concurentul  cu  trei  starturi  furate  se  descalifica  automat  din  concurs.
In  afara  traseului  de  concurs  un  concurent  nu  îl  va  putea  depăşi  pe altul  decât  daca  acesta  s-a  oprit    definitiv  si  ii face  semn  ca  a  luat  la  cunostinta  de  intenţia  de  a  fi  depăşit. Nu  se  va  merge  cu  spatele  decit  la  indicatia  expresa  a  arbitrilor  sau  organizatorilor. Nu  se  va  opri  nemotivat  pe traseul  de  legatura. Nu se  vor  deschide  usile  masinii  si  nu  se  vor  purta  discutii  cu  spectatorii  in  timp  ce  se  conduce  autovehiculul.
Nerespectarea  acestor  reguli  duce  la  descalificarea  concurentului  si  interzicerea  unui  nou  start.
